open-index/open-wikipedia-markdown huggingface dataset:
Jens Kjeldsen

**Jens Elmelund Kjeldsen** (født 1967) er en dansk-norsk medieviter og kommunikasjonsrådgiver. Han er ansatt som professor i retorikk og visuell kommunikasjon ved Universitetet i Bergen. Han har utgitt flere bøker om retorikk.    

Kjeldsen har en mastergrad i retorikk fra Københavns Universitet. Hovedfagsoppgaven handlet om politiske fjernsynsdebatter. I 2002 tok han en doktorgrad om visuell retorikk ved Universitetet i Bergen. I denne forsøker han å vise at den verbale retorikken også er en visuell disiplin og at bildekunsten er en retorisk disiplin. Avhandlingen diskuterer også hvilken makt og påvirkningskraft bilder har. Avhandlingen konkluderer med at vi også argumenterer med bilder, og illustrerer hvordan man benytter bilder og visuelle uttrykk i holdningskampanjer og politiske valgkamper.

Han startet yrkeskarrieren som forskerassistent ved Universitetet i Bergen i 1994. Han var han assistent-professor fra 2002 til 2004 og førsteamanuensis i retorikk 2005 til 2007. Han har siden 2008 hatt stillingen som professor i retorikk ved Institutt for informasjons- og medievitenskap, Universitetet i Bergen. Det kan nevnes at han fra 2008 til 2014 hadde en mindre delstilling som professor i retorikk ved Södertörns högskola i Sverige.

Hans kompetansefelter er retorikk, argumentasjon, debatt, medievitenskap, politisk kommunikasjon, visuell kommunikasjon og publikumstudier.

Kjeldsen har utgitt flere bøker om retorikk. Blant annet *Retorikk i vår tid* (2006) hvor han trekker frem eksempler fra norsk offentlighet og populærkultur, og presenterer sentrale retoriske perspektiver på kommunikasjon og språklige virkemidler. I *Hva er retorikk?* (2014) forsøker han redegjøre for hva retorikk er, og hvorfor retorisk innsikt og evne ikke bare er et vesenstrekk ved mennesket, men også en forutsetning for det gode samfunnet. 

I 1996 var han en av tre grunnleggere av Rhetorica Scandinavica, som er tidsskriftet for skandinavisk retorikk-forskning Han har gjennom mange år fungert som hovedredaktør for tidsskriftet. Han leder og eier konsulentselskapet Kjeldsen Kommunikasjon. Han er også stifter og tidligere leder av den europeiske organisasjonen Rhetoric Society of Europe.

Han har også vært en formidler i offentligheten. Blant annet så har han hatt fast valgkampspalte i ''Bergens Tidende'' og vært fast deltaker radio- og fjernsynsprogrammer som *[[Språkteigen]]*, *[[MedieMenerne]]* og *[[Sveip (2008)|SVEIP]]*.

## E-post-saken
Han fikk mye medieomtale i 2005 da en av hans e-poster til statsminister Jens Stoltenberg kom på avveier og i hendene på et medlem i Fremskrittspartiet. E-posten inneholdt et notat der han gir råd til Ap om hvordan partiet retorisk skulle takle Frp. Kjeldsen fremsto som en "upartisk" forsker innen retorikk da han i *[[Aftenposten]]* kommenterte to TV-sendte debatter mellom Jens Stoltenberg (Ap) og Siv Jensen (Frp). Men rett etter fremkom det, via en feilsendt e-post, at Kjeldsen allerede var engasjert av Arbeiderpartiet for å hjelpe partiet i politiske debatter med Fremskrittspartiet.

## Referanser
Verdenscupen i skiskyting 2006/07

**[[Verdenscupen i skiskyting]] 2006/07** ble arrangert i perioden 29. november 2006 &ndash; 18. mars 2007. Skiskyttere fra 36 land konkurrerte i ti stevner med totalt 27 individuelle øvelser og fem stafetter. Verdensmesterskapet i Antholz inngikk også i verdenscupen. Andrea Henkel og Michael Greis (begge Tyskland) vant verdenscupen sammenlagt.

Flere suksessrike skiskyttere la opp etter sesongen, blant andre Katrin Apel (Tyskland), Jekaterina Dafovska (Bulgaria), Sven Fischer, Ricco Groß (Tyskland), Linda Grubben (Norge), Irina Malgina (Russland), Wilfried Pallhuber (Italia), Raphaël Poirée (Frankrike) og Sergej Tsjepikov (Russland).

Blant nykommerne vakte 19-åringen Magdalena Neuner (Tyskland) mest oppsikt, som vant tre VM-gull og kom på fjerdeplassen i verdenscupen sammenlagt.

## Kalender

*1 Flyttet fra  Osrblie

## Øvelser og enkeltresultater
### Kvinner

### Menn

### Mix-stafett

## Verdenscupen sammenlagt, kvinner
### Totalt

### Normaldistanse

### Sprint

### Jaktstart

### Fellesstart

### Stafett

### Nasjon

## Verdenscupen sammenlagt, menn
### Totalt

### Normaldistanse

### Sprint

### Jaktstart

### Fellesstart

### Stafett

### Nasjon

## Fotnoter


## Kilder
*Race Calendar, Biathlon 2006/07, Men hos Skisport365.com
*Race Calendar, Biathlon 2006/07, Women hos Skisport365.com
*WINTERSPORT CHARTS WELTCUP (WORLD CUP) BIATHLON 2007 hos Wintersport-charts.info
Kurt Foss

**Kurt Foss** (1925–1991) var en norsk komponist, sanger og revyartist. 

Sammen med Reidar Bøe utgjorde Kurt Foss på 1940-, 50- og 60-tallet duoen Radiofantomene. Duoen platedebuterte i 1947 med en oversatt versjon av den danske *[[Grønlandsvisen]]*. I 1950 utgav de deres mest kjente vise *[[Blåveispiken]]*, med tekst av Arne Paasche Aasen, som solgte i 100&nbsp;000 eksemplarer. Siden kom både elleville humorlåter og finstemte viser, deriblant «Tre yndige små mus», med musikk av Kristian Hauger, i 1950, «Nordlandsnetter» sammen med Jens Book-Jenssen i 1952, «Det ringer, det ringer» i 1953, «Kallen og katten» i 1954, som var én av flere tonsettinger av Jakob Sandes dikt, og «De nære ting» i 1951, også den med tekst av Arne Paasche Aasen. 

Etter at Reidar Bøe gikk bort i 1969, trivdes han ikke så godt i rampelyset som tidligere. I årene som fulgte fungerte han blant annet som inspisient i noen av teatrene i Oslo. Men han opptrådte også en del i 1970-, og 80-åra. I starten opptrådte han sammen med kona, artisten Torhild Lindal, senere også med andre – Jon Eikemo var en av samarbeidspartnerne. 

Han ble tildelt Gammleng-prisen i klassen veteran i 1986. I 1989 flyttet han tilbake til hjembyen Bergen, hvor han bodde inntil sin bortgang, 17. oktober 1991 i en alder av 66 år. I 2004 kom den første CD-utgivelsen med Radiofantomene, utgitt av Arne Bendiksen Records AS. Samleplate nummer 2 kom i august 2005, og en tredje plate med tonesatte dikt, skrevet av Jakob Sande kom i november 2006.

## Referanser


## Eksterne lenker
*
Zorse

En **zorse** er avkommet av en sebrahingst og en hestehoppe. Zorser er alltid sterile og kan ikke få avkom. Formen på zorser er mer som en hest enn en sebra. Zorser er veldig unike og det finnes ingen levende av denne art i nå-tiden.

Zorser hører til Equus-gruppen.
Eske Bille

**Eske Bille** (født ca. 1480, død 9. eller 11. februar  1552) var en dansk diplomat, rikshovmester og lensherre. Han var sønn av Peder Bille og Anne Knudsdatter Gyldenstierne.

Eske Bille var fra 1510 til 1514 lensherre på Københavns slott, og deretter ble han lensherre på Hagenskov på Fyn. Han kom tidlig på kant med den selvrådige bondebefolkningen i Båg herred og dermed også med Christian II, som til slutt tok lenet fra ham. Frederik I gav ham lenet tilbake, og han ble tatt opp i det danske riksrådet i 1523. I 1529 ble han sendt til Bergen som lensherre for å sikre Norges forbindelse med Danmark under de urolige forholdene. Eske opptrådte med fasthet i denne stillingen, overfor både kong Christian IIs tilhengere og erkebiskop Olav Engelbrektsson i Trondheim, som han søkte å knytte til Danmark. Stillingen ble farligere etter kong Frederiks død. Det lyktes ham likevel å fastholde besittelsen av Bergenhus slik at det norske riksrådet kun fikk råde over festningen inntil en ny konge var på plass. Da han ville dra til det avtalte kongevalg i Danmark i juni 1534, ble han tatt til fange i Øresund av et orlogsfartøy fra Lübeck, som følge av at den såkalte grevefeiden hadde brutt ut.

Inntil november 1535 måtte han oppholde seg i et slags fangenskap. Slik forholdene var, var han ikke lenger bundet av sine troskapsløfter. Etter et møte med Christian III i Danmark vendte Eske Bille tilbake til Norge for å virke for den nye kongen. Christian III hadde på dette tidspunktet tatt så godt som hele Danmark i besittelse. Men da Eske Bille ville dra til Trondheim for å delta i en herredag som erkebispen hadde utskrevet, ble han fanget underveis av erkebispens folk og atter holdt i fangenskap i lang tid, mens erkebispens folk forgjeves prøvde å overta Bergenhus. Eske ble igjen løslatt mot å forplikte seg til å overdra Bergenhus til det norske råd, men personlig hyllet han Christian III på samme måte som den sønnafjelske riksrådsfløyen hadde gjort. Han fortsatte energisk å fremme Christian IIIs interesser, inntil erkebispen i 1537 måtte forlate Norge, som på det tidspunktet var blitt nært knyttet til Danmark.

Da Eske Bille kom tilbake til Danmark i 1537 hadde reformasjonen allerede blitt gjennomført der i landet. Hans egen bror, biskop Ove Bille, var satt i fengsel. Selv om Eske Bille selv var katolsk, møtte han mye velvilje fra Christian III og fikk meget betydelige stillinger. Ved kroningen i 1537 ble han slått til ridder. Han deltok i 1538 i fyrstemøtet i Braunschweig, og senere i forskjellige viktige diplomatiske utsendelser. I 1547 ble Eske Bille rikshoffmester, en stilling som han beholdt til sin død.

## Referanser


## Eksterne lenker
* Om Eske Bille, fra ''Dansk biografisk lexikon'' (dansk)
Brasils deltagelse under første verdenskrig

**Brasils deltagelse under [[første verdenskrig]]** er et lite men viktig kapittel i Brasils historie.

## Nøytral
Den første brasilianske posisjonen under den første verdenskrigen ble støttet av Haag-konvensjonen som ble bekreftet av Brasil den 4. august 1914. Landet vedholdt dermed sin status som et nøytralt land. Relasjonene mellom Brasil og Tyskland ble derimot forstyrret av følgende fakta; Tyskland sin krigsdeklarasjon mot nøytrale land ved å hevde sin rett over havene, bruk av nasjonale havner for forsyninger til tyske krigsskip under dekke av å være handelsskip, opphissing til arbeidsstreiker samt forsøk på mobilisering av tyske kolonier på brasiliansk jord.

## Situasjonen forverres
Situasjonen ble betraktelig forverret med den tyske bombingen i brasilianske vann av handelsskipene «Paraná», «Tijuca», «Guaíba», «Acari», «Macau», «Lapa» og «Tupi». Den 5. april 1917 ble det brasilianske dampskipet D/S «Paraná», som navigerte i henhold til nøytrale land sine retningslinjer, torpedert av en tysk ubåt. Den 11. april brøt dermed Brasil diplomatiske relasjoner med tyskerne og den 20. mai ble skipet «Tijuca» torpedert nær den franske kysten. De følgende månedene tok den brasilianske regjeringen beslag i 42 tyske skip som befant seg i brasilianske havner, som en krigserstatning.

## Brasil erklærer krig
Et av de arresterte skipene, lasteskipet «Macau», ble torpedert av en tysk ubåt den 23. oktober 1917 nær den spanske kysten og kapteinen ble tatt til fange. Stemningen mot Tyskland ble nå så forverret at Brasil erklærte krig mot den tyske alliansen den 26. oktober 1917.

## Brasil går inn i krigen
En intens nasjonalistisk bevegelse som fremhevet den «gloriøse brasilianske innstillingen om å hjelpe sine allierte» ble satt i gang. Monteiro Lobato var en av kritikerne til denne nasjonalismen som ifølge ham tok bort oppmerksomheten fra landets interne problemer.

### Brasils marine
Åpningen av de brasilianske havnene for allierte enheter og Brasils overtagelse av patruljering i Sør-Atlanteren ved den brasilianske marinen var en av de første støtteaksjonene landet kom med til sine allierte. Den brasilianske marinens krigsinnsatsstyrke, under kommando av kontreadmiral Pedro Max Fernando de Frontin, ble innlemmet i den britiske skvadronen.

### I Europa
Brasils militære medvirkning på europeisk jord var av liten grad. Det ble sendt en gruppe flygere fra marinen i 1918 som tidligere hadde sin opplæring fra Europa, samt en del offiserer fra hæren som ble innlemmet i de internasjonale styrkene. Et sanitetsforband ble også sendt for å opprette et sykehus. Blant disse var det 92 leger, hvorav ti var militære og resten var krigsmobiliserte og frivillige. I tillegg ble det sendt en del akademikere, farmasøyter, administrativt personell og en sikkerhetsavdeling. Den medisinske hjelpen fra Brasil ble blant annet benyttet blant den franske befolkningen under en landsomfattende forkjølelsesepidemi som truet logistikken for fronttroppene.

## Etter krigen
Etter våpenstillstanden returnerte brasilianerne til hjemlandet og hadde enda bedre kontakt med de viktigste og sterkeste landene i verden.
Peter R. Newman

**Peter R. Newman** (født 1926 i Essex i England, død 1969 i England) var en manusforfatter på 1950- og 1960-tallet. Han skrev manuset for *Yesterday's Enemy* (1959) og historien *[[The Sensorites]]* for den første sesongen av *[[Doctor Who]]* (1964). Han led av depresjoner, noe som førte til hans død i 1969.

## Referanser


## Eksterne lenker
* .
Hinsidige Bar og Grill

**Hinsidige Bar og Grill** er navnet på en norsk, humoristisk tegneserie av Øyvind Sveen og Ivan Emberland. Serien har gått som stripeserie med ujevne mellomrom i tegneseriebladet Larsons Gale Verden, og er også kommet i egne album.

## Setting og miljø
Tegneserien foregår i og omkring en bar for fiktive figurer, sagnvesener og fabeldyr. Serien åpner stort sett med følgende faste melding:

:*«Du tror kanskje at mytiske figurer ikke eksisterer? At slike bare er basert på overtro og tøv? Tøv! Grunnen til at vi ikke får tak i dem, er at de ikke er å få tak i. Så fort de har gjort jobben sin, bærer det nemlig rett tilbake til *Hinsidige Bar og Grill*...»*

Baren ligger på kanten av et stup, og har en egen dimensjonsportal mellom sin og den virkelige verden, der de faste figurene går fram og tilbake om det trengs.

## Figurer i serien
***Einar Enhjørning** er en rasjonell bartender som trakk seg tilbake i det han skjønte folk ikke trodde på enhjørninger lenger. Han prøver ofte å holde skikk på de andre.
***Ljåen** er en personifikasjon av Døden, en liten kar med svart kutte og ljå. Han er filosofisk anlagt, men gjerne med på moroa.
***Nisse** representerer nissene i folketroen. Han er en irritasjonens mester og ansvarlig for forsvunne sokker og trafikkaos.
***Nessie** er sjøormen fra Loch Ness og Seljordsvatnet. Det er egentlig en følsom og romantisk skapning med et uavklart forhold til Huldra.
***Huldra** er ei blond, blåøyd hulder med kuhale. Hun er romantisk anlagt, men ofte i tottene på Nessie og andre.
* **Jon Blund** er seriens versting, amoralsk og rampete til tusen. Figuren er hentet fra de tyske dokkefilmene om Jon Blund, og han hevner seg fordi at han ble glemt i etterkant av suksessen med Jul i Skomakergata. Han snakket til å begynne med i svarte snakkebobler á la den amerikanske kultfiguren Sandman, og er en variant over samme tema.
* **Yeti**, eller Den avskyelige snømannen, er en eksistensiell grubler som egentlig trives godt foran en peis. Enhjøringen må av og til tvinge ham ut på arbeid i det kjølige Himalaya.
* Ellers opptrer *Sex-spøkelset*, til plage for enslige karfolk og kvinner, en fe og en varulv i mindre roller. Ved en anledning ble det også avslørt at figuren *Rette Vedkommende* har fast plass i baren. Han representerer en side ved norsk byråkrati, og skal aldri være å få tak i.

## Eksterne lenker
* Hjemmesiden til Sveen & Emberland
Dmitrij Jarosjenko

**Dmitrij Vladimirovitsj Jarosjenko** (russisk Дмитрий Владимирович Ярошенко, født 4. november 1976 i Makarov, Sakhalin oblast) er en russisk tidligere skiskytter.

Jarosjenko debuterte i verdenscupen sesongen 1998/99 i Holmenkollen, hvor han endte på 66.-plass. Fire år senere fikk han en ny sjanse, men etablerte seg ikke på det russiske landslaget før sesongen 2005/06. Gjennombruddet i verdenstoppen kom i desember 2006, da han oppnådde to andreplasser i verdenscupløpene i Östersund (bak Ole Einar Bjørndalen). Han endte på andreplass i verdenscupen i sesongen 2007/08.

På en pressekonferanse i Sør-Korea 13. februar 2009 ble det bekreftet at han hadde levert en positiv b-prøve på EPO, som et resultat av dette ble han utestengt fra det påfølgende verdensmesterskapet i skiskyting.

## Referanser


## Eksterne lenker
* 
* Statistikk fra ''Biathlonworld''
Laterna magica

**Laterna magica**, i forbedret utgave også kalt **skioptikon**, er en gammel type projeksjonsapparat. «Magiske lanterner» eller «tryllelykter» var i bruk fra 1630-tallet til rundt 1900 og ble forløperen for lysbildeframviseren og moderne film. Instrumentet består av en optisk linse og en oljelampe som projiserer bilder malt på glassplater som lysbilder på en passende skjerm.

## Historie
Den eldste referansen til instrumentet er fra 1671, i boka *Ars Magna Lucis et Umbrae* av Athanasius Kircher. På 1800-tallet var det vanlig å få besøk av reisende som holdt fremvisninger med et stort utvalg av bilder. Noen av disse hadde spesielle effekter ved at et annet bilde kunne gli eller rotere over hovedplaten. En populær fremvisning var "rotteslukeren", som viste en flokk rotter som hoppa inn i munnen til en sovende mann. Under napoleonskrigene ble briter varta opp med en slagscene mellom et britisk og et fransk skip som endte med at det franske skipet gikk ned i flammer, til jubel fra forsamlingen.

Da fotografiet ble funnet opp på 1840-tallet, kunne man etterhvert lage billigere glassplater med mer naturtro motiver. Slike lysbilder blir også kalt glassdiapositiver eller glassdias. En kunne se berømte bygg og mennesker og bilder fra fremmede land på fremvisningene. Man fikk også serier av bilder som fortalte en historie, gjerne med en lykkelig eller moraliserande slutt. De magiske lanternene og bildene de viste var mye etterspurt på 1800-tallet, men falt i popularitet da man fant opp filmen med levende bilder. Fremvisningformen har likevel overlevd gjennom moderne lysbilder og kikkertforma leketøy, solgt under produktnavnet View-Master, som kan vise fram serier av bilder mot dagslys.

## Se også
* Camera obscura
* Lysbilder
* Projeksjonsapparat
Laterna magica (andre betydninger)

**Laterna magica** er benyttet i flere sammenhenger:

* Laterna magica &ndash; en forløper til lysbildeframviser
* LATERNA MAGICA &ndash; En film- og videofestival i Nordland
* Laterna Magica &ndash; Et album fra 2000 med bidrag fra diverse norske artister med musikk brukt i norsk film og norsk TV.
Magdalena Gwizdoń

**Magdalena Gwizdon** (født 4. august 1979 i Cieszyn) er en polsk skiskytter.

Hun debuterte i verdenscupen i Östersund i 1995. I 1999 fikk hun sin første plassering blant de 10 beste.

I sesongen 2004/2005 kom hun på seierspallen for første gang med en andreplass i sprint og en tredjeplass på normaldistansen (15&nbsp;km). Hennes hittil største prestasjon er seieren i sprinten under verdenscupløpene i Östersund i desember 2006.

## Verdenscupseire

## Referanser


## Eksterne lenker
* 
* 
* 
*  Statistikk hos ''Biathlonworld''
Anne Krigsvoll

**Anne Katharine Krigsvoll** (født 1957) er en norsk skuespiller som har vært ansatt ved Nationaltheatret i flere tiår. På TV har hun blant annet gjort seg bemerket i dramaserien *[[Av måneskinn gror det ingenting]]* (1987), mens hun på scenen har gjort seg spesielt bemerket i oppsetninger som ''Skammen'' (1998) og *[[Meg nær]]* (2019). På film har hun gjort seg spesielt bemerket i *[[Kvinner i for store herreskjorter]]* (2015).

## Skuespillerkarriere
Krigsvoll flyttet til Oslo i 1979 for å begynne Statens Teaterskole. Hun ble uteksaminert i 1982 og har siden bodd i Oslo.

Hun scenedebuterte i 1982 i *[[Camino real (skuespill)|Camino real]]* på Nationaltheatret og har siden tolket en rekke roller ved teatret, blant annet rollen som Kassandra i *[[Trojanerinnene|Trojanerinner]]* (1984), Petra von Kant i *[[Petra von Kants bitre tårer]]*, Tone i *[[Reddet]]*, Helen i *[[Parken (skuespill)|Parken]]*, Idun Hov i *[[Skammen (roman)|Skammen]]* (en rolle hun mottok Heddaprisen 1999 for), Lotte i *[[Stort og smått]],* Fru Bruscon i *[[Teatermakeren]]*, Ella Rentheim i *[[John Gabriel Borkman]]*, Moren i *[[Krig (skuespill)|Krig]]*, Alice i *[[Dødsdansen (skuespill)|Dødsdansen]]*, Kvinna i *[[Skuggar]]*, Inger i *[[Markens Grøde]]*, Tone i *[[Ekteskap på vidt gap]]*, Mor Åse i *[[Peer Gynt]]*, Astrid i *[[Personer, steder og ting]]* og En fremmed i *[[Meg nær]]* (som hun mottok Heddaprisen 2019 for) og Winnie i *[[Lykkedager]]* (2020).

Hun TV-debuterte i miniserien *[[Strindberg, et liv]]* (1985), og spilte hovedrollen i Arild Brinchmanns miniserie *[[Av måneskinn gror det ingenting]]* fra 1987, basert på en bok av Torborg Nedreaas. I 2012 spilte hun den kvinnelige lensmannen Laila Hovland i komiserien *[[Lilyhammer]]*. I 2005 var hun programleder for NRK-serien *[[Danseglede]]*.

Hun filmdebuterte i 1984 i *[[Lars i porten]]*. Hun har ellers medvirket i spillefilmer som *[[For dagene er onde]]* (1991),  *[[Uro (film)|Uro]]* (2006) og ''Kvinner i for store herreskjorter'' (2015). Hun fikk både Kanonprisen og Amandaprisen for sistnevnte.

## Familie
Hun er datter av kunstneren Anders Krigsvoll, som i 33 år var tilknyttet Trøndelag Teater, og Agnes født Strømsvik.

## Utmerkelser
* 1988 Amandaprisen for sin rolle i miniserien *[[Av måneskinn gror det ingenting]]* i NRK Fjernsynsteateret
* 1999 Heddaprisen for fremragende sceneprestasjon for sesongen 1998 – 1999 med særlig vekt på rollen som Idun i Bergljot Hobæk Haffs *Skammen* på Nationaltheatret
* 2003 Gammleng-prisen i klassen skuespiller
* 2015 Amandaprisen i klassen beste kvinnelige biolle for sin rolle i filmen *[[Kvinner i for store herreskjorter]]*
* 2016 Kanonprisen i klassen beste birolle for sin rolle i filmen *Kvinner i for store herreskjorter*
* 2019 Heddaprisen for sin rolle i skuespiller *[[Meg nær]]* på Nationaltheatret

## Film og TV-oversikt

## Referanser


## Eksterne lenker
*  
* Anne i krigshumør (Intervju i Dagbladet, 2003)
Waldo (teknikk)

**Waldo** er den amerikanske sciencefictionforfatteren Robert A.Heinleins navn på en håndformet manipulasjonsmekanisme. Styringen ligger i et par hanskeformede redskaper der enhver bevegelse og kraft som blir registrert brukt, blir overført til «arbeidshendene», som kan være av størrelse fra mikroskopiske til enorme. Ved hjelp av elektronisk feedback, vil arbeideren føle hvor stor kraft som til enhver tid brukes på arbeidsstykket. Ved hjelp av elektronmikroskop eller stereoskopisk TV kan arbeidet styres ved hjelp av synet.

Navnet ble innført i en short- story i  1950. Tankegangen var forut for sin tid. I dag finnes manipulasjonsmekanismer som mer eller mindre med rette kalles for Waldoer.
Kjell Jonevret

**Kjell Anders Jonevret** (født 28. juni 1962) er en svensk fotballtrener og tidligere fotballspiller som fra 19. juni 2012 til 14. november 2016 var hovedtrener for Viking FK.

Han ble ansatt som trener for Molde Fotballklubb i desember 2006, og tok MFK til seier og opprykk fra 1. divisjon i 2007. I 2008 ble det en 9.-plass i Eliteserien og semifinale i cupen.

I 2009 ledet han Molde FK til sølv i Eliteserien og sølv i den norske cupen. Den 30. august 2010 ble han avskjediget som hovedtrener av klubben på bakgrunn av de svake sportslige resultatene den sesongen.

Jonevret kom til Molde fra trenerjobben i Djurgårdens IF Fotboll. Han ledet Djurgården til svensk serie- og cupmesterskap i 2005. I 2005/06 sesongen spilte klubben kvalifisering til Mesterligaen mot Juventus. Djurgården ledet 2-0 borte mot Juventus men det endte 2-2. I returen vant italienerne 4-1. Han fikk sparken etter 2006-sesongen grunnet mangel på oppnåelse av klubbens sportslige ambisjoner.

Han var assistenttrener under Erik Hamrén i AIK Fotboll og Vasalund.

Jonevret ble som spiller cupmester med Viking i 1989, med seier over nettopp Molde i finalen.

## Meritter

### Som trener
* SM-gull (2005) med Djurgården
* Svensk cupmester (2004, 2005) med Djurgården
* Addecoligamester (2007) med Molde FK
* Sølv i Tippeligaen (2009) med Molde FK
* Sølv i den norske cupen (2009) med Molde FK

### Som spiller
* Tidenes toppscorer på IF Brommapojkarna
* Cupmester med Viking FK (1989) (slo Molde i finalen)

## Referanser


## Eksterne lenker
* 
* Landslagsprofil hos det svenske fotballforbundet
* Profil hos AIK
* Profil hos Viking
Nisjeproduksjon

**Nisjeproduksjon** dreier seg om å se et behov for ett eller flere produkter som ikke etterspørres i så stor grad at det vil lønne seg med masseproduksjon, men hvor produktet i seg selv kan framstilles til regningssvarende pris. Både innen industri og landbruk er mange sysselsatt med nisjeproduksjon.
Klutepapir

**Klutepapir**  eller **fillepapir** er trefritt papir fremstilt av tekstilfibre som lin, jute, hamp og bomull.  Da etterspørselen etter papir steg på 1800-tallet, ble cellulose som var utvunnet av trevirke den viktigste råstoffkilden for papir.

Klutepapir er solid og aldringsbestandig, og brukes til pengesedler og som dokumentpapir.

Finere, håndlagd papir kan også kalles **bøttepapir**, oppkalt etter det karet, *bøtta*, der papirmassen røres ut før den legges på rammer for tørking til ark.

*Klutepapir* kalles *kludepapir* på dansk, *ragged paper* på engelsk og *lumpenpapier* på tysk.

## Eksterne lenker
* Klutepapir er arkivbestandig og ble brukt til å arkivere tegninger og kart fram til 1870. - Oslo kommune, byarkivet
Rossfjordstraumen

**Rossfjordstraumen** er ei bygd i Senja kommune, Troms ca. 20&nbsp;km nordøst for Finnsnes. Bygda, som er sentrum for et større område rundt Rossfjorden og Rossfjordvatnet, har sin egen kiosk, bensinstasjon, samvirkelag, barne- og ungdomsskole, barnehage, fagprøvesenter, kirke, eldrehjem, plastfabrikk, treningssenter, bygdehus mm. Rossfjordstraumen har postnummer 9302. 
Månedlig kommer det egen bygdeavis som heter Rossfjordposten.

Det bor 407 personer (2014) i og rundt selve Rossfjordstraumen, og folketallet har hatt en positiv utvikling de siste årene.

## Grunnkretser
Rossfjordstraumen utgjør to grunnkretser, **Straumen øst** (7,45&nbsp;km²) og **Straumen vest** (7,67&nbsp;km²), på hver sin side av fjorden/vatnet. Grunnkretsene tilhører Delområde Rossfjordområdet.

Innbyggere:

## Eksterne lenker
* 
* Rossfjordbygdas hjemmeside
Dennis Spooner

**Dennis Spooner** (født 1. desember 1932 i London, død 20. september 1986 i London) var en manusforfatter som skapte de britiske TV-seriene *[[Man in a Suitcase]]*, *[[The Champions]]*, *[[Randall and Hopkirk (Deceased)]]* og *[[The Adventurer]]*. Han var også med på å lage serien *[[Department S]]* og han skrev for andre serier, slik som *[[The Avengers (TV-serie)|The Avengers]]*, *[[Fireball XL5]]*, *[[Doctor Who]]*, *[[Stingray (TV-serie 1964)|Stingray]]*, *[[Thunderbirds (TV-serie)|Thunderbirds]]*, *[[Baronen (TV-serie)|Baronen]]*, *[[Doomwatch]]*, *[[UFO (TV-serie)|UFO]]*, *[[Jason King (TV-serie)|Jason King]]*, *[[The Protectors]]*, *[[The New Avengers]]* og *[[The Professionals (TV-serie)|The Professionals]]*.

Han arbeidet på *Doctor Who* mens William Hartnell spilte Doktoren og han introduserte komiske elementer i serien. Han skrev historiene *[[The Reign of Terror]]*, *[[The Romans]]* og *[[The Time Meddler]]*. Han skrev også noen episoder av historien *[[The Daleks' Master Plan]]* og jobbet som manusredaktør på serien fra og med *[[The Rescue]]* og til og med *[[The Chase (Doctor Who)|The Chase]]* i 1965. Han valgte å ikke fortsette i denne jobben etter at arbeidskontrakten hans på seks måneder utløpte. Skaperen av dalekene, Terry Nation, hadde akkurat tatt over jobben som manuskriptredaktør på den nye serien *[[Baronen (TV-serie)|The Baron]]* og ba om Spooners hjelp til å skrive for den. Spooner ble fristet av sjansen til å jobbe på en serie som ville bli vist på det innbringende amerikanske markedet og han takket derfor ja til jobben.

Han returnerte senere til *Doctor Who* for å omskrive David Whitakers manus for *[[The Power of the Daleks]]*, noe han ikke ble kreditert for.

Spooner var profesjonell fotballspiller for Leyton Orient i en kort periode i sine yngre år.

Han døde av et hjerteinfarkt 20. september 1986.

## Referanser


## Eksterne lenker
*
Ryan Stiles

**Ryan Stiles** (født 22. april 1959 i Seattle, Washington) er en Emmy-nominert amerikansk improvisasjonskomiker og skuespiller. Han er kjent fra det britiske improvisasjonsprogrammet Whose Line Is It Anyway? hvor han har hatt en fast rolle fra start av, samt i rollen som Lewis i tv-serien The Drew Carey Show med Drew Carey. Stiles har hatt flere mindre roller i tv-serier og reklamefilmer og er også kjent for sine etterlikninger av John Wayne og Carol Channing samt sitt lange fruktbare samarbeid med komikerkollega Colin Mochrie.

Ryan Stiles ble født i Seattle som den yngste av fem søsken. Da han var ti år flyttet han sammen med sine canadiske foreldre til Richmond i Britisk Columbia hvor han fortsatte skolegangen sin. Stiles sluttet forøvrig på high school da han ble 17 år for å prøve seg som komiker og hadde flere jobber på nattklubber rundt omkring i Vancouver-distriktet ved siden av at han jobbet på farens fiskeprosessanlegg. I 1986, da Ryan var 27 år, ble han tatt opp som medlem i Torontos velrenomerte komediegruppe The Second City og startet sitt kjente samarbeid med Colin Mochrie. I 1990 ble tv-produsentene av det brtiske improvisasjonsprogrammet Whose Line Is It Anyway? oppmerksomme på Stiles talent og tok han inn i den faste medlemsgruppen, en posisjon han beholdt til 1998, da programmet ble flyttet til USA. I denne perioden fikk han også flere roller i både filmer, tv-serier og reklamefilmer på amerikansk fjernsyn.

I 1995 ble Ryan Stiles valgt ut av Drew Carey til å spille rollen som Careys smarte og slu venn *Lewis Kiniski* i situasjonskomedien The Drew Carey Show. Både Stiles og Carey fortsatte sitt samarbeid da de importerte Whose Line Is It Anyway? til amerikansk fjernsyn med Drew Carey som den nye programlederen. Begge disse opptrådte ukentlig på programmet og de var begge også produsenter av *Whose Line* i samspill med den faste deltakeren Colin Mochrie og flere andre komikere i rotasjon. I dag arbeider Ryan Stiles med sitt eget improvisasjonsteater i hjembyen Bellingham, Washington sammen med sin kone og tre barn, ved siden av å ha mindre engasjement i film og tv-bransjen.

## Filmografi
* *[[Rainbow War]]* &ndash; (1986)
* *[[Whose Line Is It Anyway?]]* &ndash; (1989&ndash;2006)
* *[[Parker Lewis Can't Lose]]* &ndash; (1990&ndash;1993)
* *[[Hot Shots!]]* &ndash; (1991)
* *[[Mad About You]]* &ndash; (1992&ndash;1999)
* *[[Hot Shots! Part Deux]]* &ndash; (1993)
* *[[The Drew Carey Show]]* &ndash; (1995&ndash;2004)
* *[[Dharma & Greg]]* &ndash; (1997&ndash;2002)
* *[[Two and a Half Men]]* &ndash; (2003&ndash;)

Ryan Stiles har også deltatt i reklamefilmer på amerikansk fjernsyn for blant andre Pizza Hut, Nike og FedEx.

## Referanser


## Eksterne lenker
* 
* Ryan Stiles' biografi
* The Up Front Theatre, improvisajonsteater i Bellingham, Washington grunnlagt av Ryan Stiles.
Kvernkall

**Kvernkallen** er akslingen som overfører vannenergien til kvernsteinen i ei bekkekvern. Kvernkallen består av en loddrettstående trestokk – grovere nede enn oppe – som er opplagra i bunnen av kvernhuset. Øvre enden når opp gjennom golvet i kvernhuset. Nederst på stokken er innfelt skovler som vannstrålen fra vannrenna rettes inn mot slik at kvernkallen roterer.

I øvre enden av stokken er innfelt en tange (snelle) av jern som går gjennom et hull i den underste, fastsittende kvernsteinen og ender i et tverrjern (sigle) som er innfelt i den roterende oversteinen.

## Se også
*Vannhjul
Karate Kommandos

***Karate Kommandos*** er en amerikansk animert actionserie som gikk på amerikansk TV i 1986. I tegnefilmserien jobber Chuck Norris for den amerikanske regjeringen og er lederen for en gruppe som skal kjempe mot den onde Claw og hans partner Super Ninja. Gruppen til Chuck Norris består av Pepper (teknologeksperten), Reed (en av Chucks studenter og Peppers bror), Kimo (en samurai), Tabe (en sumobryter), og Too Much (en liten gutt). Karate Kommandos varte fem episoder før den ble kansellert.

## Skuespillere
*James Avery
*Michael Chain
*Sam Fontana
*Robert Ito
*Rodney Kageyama
*Bill Martin
*Chuck Norris
*Alan Oppenheimer
*Robert Ridgely
*Keone Young
*Kathy Garver

## Referanser


## Eksterne lenker
*
Relativt primisk

**Relativt primiske** eller **koprimiske** er to heltall hvis det ikke finnes noe tall større enn 1 som deler begge tallene. For eksempel er 42 og 25 relativt primiske, mens 42 og 15 ikke er det da 3 deler begge tallene.  Minste felles multiplum av to tall er gitt ved deres produkt når de er relativt primiske. Slike tallpar spiller en viktig rolle i moderne tallteori og kryptografi.

Denne definisjonen er ekvivalent med å si at to tall *m* og *n* er relativt primiske når deres  største felles faktor gcd(*m*,*n*) = 1. Da denne kan beregnes ved bruk av Euklids algoritme, vil den derfor også gi svar på om to tall er relativt primisk. Når det er tilfelle, vil det alltid være mulig å finne to heltall *x* og *y* slik at  

:  mx + ny = 1 

To slike tall vil ha motsatt fortegn og kan ikke entydig bestemmes. For eksempel, for de relativt primiske tallene 42 og 25, finner man ved bruk av den euklidske algoritmen at 

## Tallteori

Antall positive heltall som er relativt primisk til et tall *n* og mindre enn dette, er gitt ved Eulers totientfunksjon *&phi;*(*n*). For eksempel er *&phi;*(5) = 4 da tallene 1,2,3,4 er alle relativt primiske til 5. Derimot er *&phi;*(6) = 2 da bare 1 og 5 er relativt primisk blant de tallene som er mindre enn 6. For et primtall *p* gjelder  generelt at *&phi;*(*p*) = *p* - 1.

I modulær aritmetikk gjør man ofte bruk av relativt primiske tall. For eksempel, en lineær kongruens som *ax = b* (mod&thinsp;*n*&thinsp;) har én løsning når *a* og *n* er relativt primiske. Da er gcd(*a,n*) = 1 og tallet *a* har da en invers *x = a*&thinsp;-1 slik at *a&sdot;a*&thinsp;-1 = 1 (mod&thinsp;*n*&thinsp;) og kalles en **enhet**. Det betyr at hvis man i faktorringen  **Z**/*n*&thinsp;**Z**&thinsp; kun beholder de tallene som er relativt primiske til *n*, så vil de kunne kombineres multiplikativt og utgjør en gruppe  av enheter. Den har i alt *&phi;*(*n*)  element og  betegnes ofte som (**Z**/*n*&thinsp;**Z**&thinsp;)&times;. Slike grupper benyttes i dagens kryptografi.

## Litteratur

* J. Reed og J. Aarnes, *Matematikk i vår tid*, Universitetsforlaget, Oslo (1967).
* T. M. Apostol, *Introduction to Analytic Number Theory*, Springer-Verlag, New York (1976). ISBN 0-387-90163-9.

## Eksterne lenker
* A. Hashemi, Forkurs i matematikk for nye studenter ved UiB, Bergen (2013).
Neil Tennant

**Neil Francis Tennant** (født 1954) er en britisk musiker, komponist og produsent som sammen med Chris Lowe utgjør duoen Pet Shop Boys.

I sin oppvekst gikk han på St. Cuthbert's Grammar School, en katolsk gutteskole i Newcastle, for øvrig samme skole som den et år eldre Sting. 

Mens han gikk på skolen, spilte han gitar og cello. Som 16-åring var han med i en gruppe som kalte seg Dust.

I 1975, etter å ha tatt en universitetsgrad i historie ved University of North London, North London Polytechnic, arbeidet han en periode som redaktør for en britiske grenen av Marvel Comics og han var ansvarlig for tilpasning av serien til britiske forhold. I 1977 begynte han hos Macdonald Educational Publishing og senere hos ITV Books. I 1982 begynte han hos det britiske tenåringsmagasinet *Smash Hits*, hvor han etterhvert ble assisterende redaktør.

Da han var ved *Smash Hits*, fikk han anledning til å reise til New York for å intervjue The Police. Her møtte han også Bobby Orlando, en musikkprodusent han satte høyt. Orlando sa seg villig til å produsere Tennants hadde skrevet på et senere tidspunkt og gjorde dette i 1986 med Pet Shop Boys første singel «West End Girls».

I 1993 opplyste han i et intervju i magasinet *Attitude* at han var homofil. Tidligere hadde han beskrevet sin musikk som androgyn.

Tennant er fortsatt svært aktiv sammen med Lowe i Pet Shop Boys. De har to studio, et på hans landsted i Durham og et i Øst-London, samlokalisert med multimedia-kunstneren Sam Taylor-Wood

Han er også kjent for sin interesse for moderne kunst og har flere ganger vært dommer i den anerkjente britiske kunstkonkurransen Turner Prize.

## Referanser


## Eksterne lenker
* 
* 
* 
* 
*  Pet Shop Boys-siden
Fylkesvei 1374

**Fylkesvei 1374** går mellom Assurtjern og Langhus i Nordre Follo.

Strekningen ble fastlagt 2019, og består av hovedtraséen til den tidligere fylkesvei 32 (Akershus), armen til Siggerud fikk eget nummer.

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Chris Lowe

**Christopher Sean Lowe** (født 1959) er en britisk musiker, komponist, produsent og DJ som sammen med Neil Tennant, utgjør duoen Pet Shop Boys.

Han er vokst opp i Blackpool og spilte trombone da han gikk på skolen i et danseband som het *One Under The Eight* som spilte kjente slagere som «Hello Dolly», «La Bamba» og «Moon River». Bestefaren hadde også vært trombonist. Lowe ble etterhvert en dyktig pianist og spilte keyboard i den progressiv rocke-gruppa Stallion.

Lowe studerte arkitektur ved Universitetet i Liverpool from 1978. Mens han hadde en praksisplass i London i 1981 designet han en trapp for industriparken i Milton Keynes. Samtidig traff han Neil Tennant i en hi-fi butikk på Kings Road i London.

Lowe er notorisk mediesky og opptrer svært sjelden i offentlige sammenhenger.

## Referanser


## Eksterne lenker
* 
* 
* 
* Official Pet Shop Boys Site
Fylkesvei 1418

**Fylkesvei 1418** går mellom Kolbotn kirke og Taraldrudkrysset i Nordre Follo.

Frem til 2019 hadde veien betegnelsen fylkesvei 129 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Demerara

**Demerara** eller **Demerary** var fra 1745 til 1814 en nederlandsk koloni i Sør-Amerika. Den hørte sammen med kolonien Essequibo, som også ble kalt *Essequibo og Demerara* da Storbritannia ble kolonimakt der i 1814 (overdragelsen skjedde ikke formelt før året etter). 

Den 21. juli 1831 ble Demerara-Essequibo forent med kolonien Berbice til det som ble kalt British Guiana.

I dag (2009) er navnet Demerara knyttet til 

* den elven som renner ut der kolonien bredte seg utover (Demeraraelven), 
* en region i Guyana, 
* tre administrasjonsenheter i Guyana (Demerara-Mahaica, Essequibo Islands-West Demerara og Upper Demerara-Berbice).

Demerara navnet går dessuten igjen i Demerarasukker, en bestemt sort rørsukker.

## Referanser
Kit Pedler

**Christopher Magnus Howard «Kit» Pedler** (født 11. juni 1927, død 27. mai 1981) var en britisk medisinsk forsker, forfatter av generelle vitenskapelige emner og forfatter av science-fiction under navnet **Kit Pedler**.

Han var sjef for elektronmikroskop-avdelingen hos University of London hvor han ga ut flere avhandlinger. Pedlers første bidrag for TV var for BBCs *Horizon*.

I midten av 1960-årene ble han den uoffisielle vitenskapskonsulenten for *[[Doctor Who]]*. Han ble hyrt av Innes Lloyd i et forsøk på å få mer ekte vitenskap i historiene. Pedler skrev også historier for serien og han skrev blant annet sammen med Gerry Davis, som var manusredigerer. De hadde en interesse for problemene rundt det at vitenskapen forandret og kunne sette menneskelig liv i fare. Denne interessen førte til at de skapte cybermennene for historien *[[The Tenth Planet]]*.

Pedler skrev tre manus for *Doctor Who*. De het *The Tenth Planet*, *[[The Moonbase]]* og *[[The Tomb of the Cybermen]]*. Han skrev også utkastet til historiene *[[The War Machines]]*, *[[The Wheel in Space]]* og *[[The Invasion]]*. I årene mellom Pedlers og Davis' død sa Davis ofte at Pedler leverte gode ideer for historier, men at han ikke var en flink manusforfatter og derfor måtte Davis bidra mye til manuset, selv om han ikke alltid ble kreditert for arbeidet. Dette er umulig å bevise og dokumentasjon fra produksjonen av serien verken beviser eller motbeviser påstanden.

Pedler og Davis lagde og skrev serien *[[Doomwatch]]* for BBC. Serien gikk på BBC One over tre sesonger, fra 1970 til 1972, og handlet om en etat innen staten som jobbet for å unngå teknologiske og miljørelaterte katastrofer. Pedler og Davis bidro bare til de to første sesongene.

Pedler og Davis resirkulerte handlingen fra den første episoden, *The Plastic Eaters*, i boken *Mutant 59: The Plastic Eater* (1971).

Pedlers bok *The Quest for Gaia* ga praktiske råd rundt det å leve et miljøvennlig liv. Den var basert på James Lovelocks gaia-hypotese.

Pedler døde av et hjerteinfarkt i sitt hjem mens han holdt på med å produsere *Mind Over Matter*, en serie for Thames Television om det paranormale.

Han er gravlagt på All Saints' Church i landsbyen Graveney i Kent, hvor han bodde før han flyttet til Doddington.

## Bibliografi

* *Mutant 59: The Plastic Eaters* (1971) (med Gerry Davis) 
* *Brainrack* (1974) (med Gerry Davis)
* *Doomwatch: The World in Danger* (1975) 
* *The Dynostar Menace* (1975) (med Gerry Davis)
* *The Quest for Gaia* (1979) 
* *Mind Over Matter* (1981)

## Referanser


## Litteratur
* *Fortean Times*, nummer 209, april 2006.

## Eksterne lenker
* .
* Liste med utdrag av avhandlinger skrevet av Pedler.
Hyrule

**Hyrule** (ハイラル, *Hairaru*) er et fiktivt land i *[[The Legend of Zelda]]*-serien skapt av Shigeru Miyamoto fra Nintendo. Det er ofte brukt til å referere til kongedømmet som «kongefamilien av Hyrule» hersker over. Kongedømmet Hyrule er stedet hvor mesteparten av Zelda-spillene foregår.

Hyrule-verden ble skapt av de tre gudinnene Din, Nayru og Farore. Din skapte første landskapet, fjellen, dalene og havene. Så skapte Farore plante- og dyrelivet. Til slutt ga Nayru Hyrule fysikk-lovene. Da gudinnene hadde skapt landet, forlot de Hyrule og forsvant opp i himmelen. De etterlot seg kun tre gyldne triangler i den parallelle verden Sacres Realm (også kjent som Golden Land i A Link to the Past). Disse trianglene hadde gudinnene velsignet med krefter til å regjere Hyrule, og ble siden kjent som Triforce.

Hyrule inneholder mange ulike raser, hvorav den viktigste er Hylian-rasen. Det er sagt at denne spissørede menneskelignende rasen har blitt velsignet av gudene med noen av deres magiske krefter. Andre kjente raser inkluderer Goron, en stein-spisende rase som bor i fjellene, Gerudo-stammen; bestående av en gruppe tyver fra Gerudo Valley, Zora; havmennesker med tilholdssted i Zora's Domain og kokiri; små alver med tilholdssted i Kokiri Forest.
## Referanser
Arthur Chung

**Raymond Arthur Chung** (kinesisk: 鍾亞瑟, pinyin: *Zhōng Yàsè*; født 10. januar 1918, død 23. juni 2008) var president i Guyana fra 1970 til 1980. Han var den første etniske kinesiske presidenten i et ikke-asiatisk land.

## Referanser


## Eksterne lenker
* Arthur Chung i Guyanaguide.com
* Former Presidents of Guyana på GINAs nettside
Forbes Burnham

**Linden Forbes Sampson Burnham** (født 20. februar 1923, død 6. august 1985) var en politisk leder og leder for Guyana fra 1964 fram til sin død. Han var statsminister fra 1964 til 1980 og president fra 1980 til 1985. Han var gift med Viola Burnham som også var involvert i politikk. 

I 2013 ble Burnham tildelt den sørafrikanske Ordenen O. R. Tambos følgesvenner.

## Referanser


## Eksterne lenker
* Linden Forbes Sampson Burnham hos Caribcentral.com
Liste over byer i Tunisia

Dette er en **liste over byer i Tunisia**.

Det uten sammenligning største byområde i Tunisia er Tunis. Området har 1&nbsp;971&nbsp;938 innbyggere (1. januar 2005). Dermed bor omkring tyve prosent av landets befolkning i hovedstadsregionen.

I tabellen er byer med mer enn 40&nbsp;000 innbyggere tatt med. Antallet ved folketellingene 30. mars 1984 og 28. april 2004 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
    

## Eksterne lenker
* Institut national de la statistique
*  (engelsk, tysk, fransk og spansk)
* Befolkningstall fra http://www.citypopulation.de/Tunisia.html (engelsk og tysk)
Master Music

**Master Music** er et norsk, kristelig plateselskap. Selskapet produserer egne utgivelser, distribuerer utgivelser for andre, mindre norske plateselskap og importerer musikk fra utenlandske selskap. 
 
Master music ble stiftet 30. september 1982 av Oddvar Hjelvik som en hjemmebedrift.  

I mai 1999 overtok Master Music agenturet for Naxos, Samtidig ble datterselskapet Naxos Norway AS stiftet. Master Music og Naxos har tilsammen 14 ansatte med eget næringsbygg på Nesodden.  

## Virksomhet
Master music har et omfattende distribusjonsnett og produserer og gir ut egne plater. Men selskapet fungerer også som et «paraplyselskap» for mange mindre plateselskaper.

Master Music importerer musikk fra internasjonale plateselskap som Word, Reunion, Tooth & Nail, Integrity Music, Spring House, Authentic med flere. 

Master Music har også arrangert større konserter, blant annet med DC Talk, Petra, Newsboys og Michael W. Smith. 

## Eksterne lenker
* Hjemmeside
Britten-Norman Trislander

**Britten-Norman Trislander**  er et 18-seters tremotors propellerdrevet sivilt passasjerfly, produsert av Britten-Norman, Storbritannia.

Flyet er en videreutvikling av Britten-Normans mer kjente Islander fly. For å gi flyet større yteevne ble skroget forlenget, understellet modifisert og en tredje motor installert i halen. Prototypen ble utviklet fra en Islander prototype og fløy første gang 11. september 1970. Produksjonen opphørte i 1982 etter at 73 fly var bestilt.

Trislander kan ta av fra en 450 m lang startbane og trenger ingen preparert eller asfaltert rullebane. Fordi flyet klarer seg med så kort startbane, kvalifiser det til betegnelsen kortbanefly (STOL-fly).

Flytypen blir benyttet blant annet av: Aurigny Air Services, Loganair, Lydd Air, Blue Islands, Great Barrier Airlines, Air Seyschelles and Vieques Air Link.

## Eksterne lenker
* Airliners net - fotos
Lars Lien (fotballspiller)

**Lars Lien** (født 11. juni 1981) er en norsk fotballspiller for 2.-divisjonsklubben Notodden FK, der han er forsvarsspiller.

Lien har tidligere spilt for Snøgg, Skarphedin og Odd

## Referanser


## Eksterne lenker
*
Gladmatfestivalen

**Gladmatfestivalen** er en festival i Stavanger. Gladmat har som formål å fremme publikums interesse for
mat gjennom å arrangere en folkefest hver sommer med mat og kultur i sentrum. Gladmat oppsto i nettverket Matfylket Rogaland da de ville formidle mattradisjoner fra regionen. 

## Tidligere festivaler
Festivalen ble arrangert for 10. gang i 2010.
Arrangementsdatoer:
* 2013: 24.–26. juli
* 2012: 25.–28. juli
* 2010: 28.–31. juli
* 2007: 25.–28. juli
* 2006: 26.–29. juli

## Daglig leder
*2009–2011: Heidi Netland Berge
*2011– : Mona Vervik

## Eksterne lenker
* Hjemmeside
Louis Marks

**Louis Marks** (født 23. mars 1928 i London, England, Storbritannia, død 17. september 2010) var en anerkjent manusforfatter og produsent. Han studerte ved University of Oxford og tok filosofisk doktorgrad. Han valgte deretter å bli en forfatter. Hans første bidrag var for *The Adventures of Robin Hood* i 1958.

Han jobbet de første årene som forfatter. Han skrev manus for *The Man Who Finally Died* (1967) for BBC og for *Special Branch* (1970) for Thames Television. Han skrev også for *[[John Drake|Danger Man]]* og for science fiction-seriene *[[Doomwatch]]* og *[[Doctor Who]]*. Han skrev fire historier for *Doctor Who*. Den første, *[[Planet of Giants]]* (1964) var den første historien i den andre sesongen og dette gjør Marks til den eldste forfatteren for serien. Hans andre historie, *[[Day of the Daleks]]* (1972) handlet opprinnelig om Ogronerne istedenfor dalekene. Mens Tom Baker spilte Doktoren skrev han *[[Planet of Evil]]* (1975) og *[[The Masque of Mandragora]]* (1976), som er hans kanskje mest uvanlige manus for serien. Han brukte sin egen akademiske bakgrunn og studier av renessansen i Italia da han skrev sistnevnte historie.

Marks jobbet også som manusredigerer på *Bedtime Stories* (1974), *The Stone Tape* (1972) og *No Exit* (1972).

Han jobbet som produsent på blant annet *The Lost Boys* (1978), *Fearless Frank* (1979) og BBCs versjon av George Eliots *Middlemarch* (1994). Han jobbet med Jack Clayton på *Memento Mori* (1991), Harold Pinter på *The Hothouse* (1987) og Mike Leigh på *Grown-ups* (1982).

Han jobbet med flere anerkjente skuespillere, deriblant Anthony Hopkins, Claire Bloom, John Gielgud, Nigel Hawthorne, Michael Gambon, Judi Dench og Ben Kingsley på George Eliots *Silas Marner* i 1986.

Marks seneste suksess var produksjonen av George Eliots *Daniel Deronda* for BBC i 2002.

## Referanser


## Eksterne lenker
*
Christer Majbäck

**Christer Majbäck** (født 30. januar 1964 i Kiruna) er en svensk tidligere langrennsløper.

Han vant seks medaljer, en gull, to sølv og tre bronse, i VM og OL i sin internasjonale karriere.

Han har også vunnet to verdenscup-renn og i 1997 kom han på andreplass i Vasaloppet.

## VM-medaljer
* 1989 i Lahtis – gull (4 x 10&nbsp;km stafett)
* 1991 i Val di Fiemme – sølv (10&nbsp;km klassisk)
* 1991 i Val di Fiemme – sølv (4 x 10&nbsp;km stafett)
* 1989 i Val di Fiemme – bronse (30&nbsp;km klassisk)
* 1987 i Oberstdorf – bronse (30&nbsp;km klassisk)

## OL-medaljer
* 1992 i Albertville – bronse (10&nbsp;km klassisk)

## Referanser


## Eksterne lenker
*